Norsk Allkunnebok

***Norsk Allkunnebok*** er eit ti-bands nynorsk leksikon som vart utgjeve på Fonna Forlag i tida frå 1948 til 1966.  I tillegg kom det ut eit eige atlasband.

Redaktør for verket var Arnulv Sudmann. I redaksjonen elles sat Peder Galdal, Sivert Langholm, Kåre Tveito, Ragnar Øvrelid og Jostein Øvrelid. I alt bidrog om lag 350 medarbeidarar med artiklar til allkunneboka. Arbeidet var for ein stor del gjort utan betaling, rekna som kulturelt dugnadsarbeid. Etter estimat gjort ved Norsk Ordbok er *Norsk Allkunnebok* på ca. seks millionar ord. 

*Norsk Allkunnebok* var det første norske leksikonet som vart utgjeve med signerte artiklar, der forfattaren står til ansvar for opplysningane.

Redaksjonen la vinn på å vekte norske tilhøve, ved å dra fram nytt tilfang frå bygdekunst og bygdesoge, arbeidsliv på bygdene, folkeliv og folkeminnegransking. Av næringsvegar la dei særleg vinn på å få med stoff om bygdenæringar som jordbruk, skogbruk og fiske. Innanfor norsk geografi har verket med alle norske poststader, dampskipstoppestader, telegrafstasjonar, kyrkjesokn, herad og byar; det har opplysningar om fjordar i Noreg, elvar, fossar, fjell, dalar, øyar og storgardar.

I siste bandet er det med ein bolk med tillegg og rettingar. Det store kommunebrigdet som gjekk for seg under utgjevingstida gjorde at mange artiklar om norske herad var vortne forelda før verket var ferdig, og det vert kort greidd ut om bakst i siste bandet.

Arbeidet med allkunneboka var eit nybrottsarbeid, på mange område måtte redaksjonen finne fram til ein nynorsk terminologi der det før var heilt urydda mark. 
Økonomiske vanskar hos forlaget gjorde at særleg dei to siste banda vart skadelidande. 

## Bidrags­ytarane

* Arne Berg
* Alette Buttingsrud
* Arne Bergsgård
* Arne Bjørndal
* Anders Bernhoft-Osa
* Andreas Barsnes
* Arnt Bergby
* Alfred Bø
* Anny Charlsen
* Asbjørn Dahl
* Arne Eskeland
* Alf Egeberg Traaen
* Anders Frøholm
* Arne Gallis
* Agvald Gjelsvik
* Anders Hovden
* Aslak Haaland
* Anders Hagen
* Albert Joleik
* Arthur Klæbo
* Aksel Næss
* Aslak Lidtveit
* Albert Lange Fliflet
* Arne Næss
* Arne Odd Johnsen
* A. O. Røsegg
* Anton Røstad
* Arnulv Sudmann
* Arne Stuland
* Anders Skogen
* Anders Skrondal
* Aslak Slettemoen
* Agnar Skeidsvoll
* A. Skasheim
* Are Skarstein
* Aslak Torjusson
* Asbjørn Øverrås
* Bjørn Braaten
* Bernhard Færøyvik
* Bjørn Skaar
* B. S Tranøy
* Clifford J. Hynning
* Dagny Bjørnaraa
* David Gjerme
* Daniel Helset
* Dagfinn Mannsåker
* Dagfinn Natvik
* Dorthea Rabbe
* Elias Berdal
* Erling Dahl
* Ella Esp
* Erling Fjellbirkeland
* Eystein Gjelsvik
* Eirik Hirth
* Einar Karstad
* Enok Opsund
* Einar Osvald Breidesmo
* Edvard Os
* Einar Sars
* Eivind Vågslid
* Lars Elisæus
* Finn Devold
* Fred. H. Karlsborg
* Finn Roll-Hansen
* Finn Simonsen
* Gjertrud Berge
* Gudmund Brede
* Gabriel Frøholm
* Gustav Kullerud
* Guttorm Kallhovd
* Gerhard Kjøslås
* Gustav Nærland
* Gunnar Nese
* Gunnar Semb
* Halfdan Arneberg
* Haakon Austbø
* Harris Birkeland
* Hallfrid Christiansen
* Herleiv Dahl
* Enrik Edland
* Harald Goksøyr
* Henrik Gjellesvik
* Hans Goksøyr
* Holger Holgersen
* Hans Hylen
* Halvdan Koht
* Herlof Kløvstad
* Haakon Lie
* Hallvard Magerøy
* Hans Nordhuus
* Hans Orvald Goksøyr
* Håkon Robak
* H. R. Hjortnæs
* Hilmar Rørmark
* Halvor Rosendahl
* Henrik Sødal
* Harald Schjelderup
* Hans Seland
* Hans Tunge
* Herman Tønnessen
* Håkon Wergland
* Håvard Skirbekk
* Ivar Alapnes
* Ingebrigt Johansson
* Ingrid Tornøe
* Johan Austbø
* Johs. Hovig
* Johan Hovstad
* Johan Huus
* Jens Heggelund Smith
* Johan Kjøøesdal
* J. K. Sandmo
* Jon Løyland
* Johs. L. Lofthus
* Jon Mannsåker
* Julius Ringstad
* Jostein R. Øvrelid
* Jørgen Øvergaard
* Knut Eitrheim
* Kristian Eikås
* Knut Eik-Nes
* Kristoffer Haave
* Knut Hermundstad
* Kjell Bondevik
* Kaare Norum
* Kristian Ulltang
* Kåre Selnes
* Klara Semb
* Kristoffer Sælid
* Klaus Sletten
* Klaus Sunnanå
* Knut Uksnøy
* Knut Vik
* Kristen Weierholt
* Knut Ytre-Arne
* Leiv Flydal
* Leif Halse
* Lars Kaasa
* Leif Larsen
* L. Lind Meløy
* Larss Mjøs
* Lars Risvoll
* Leiv Rosseland
* Lars Reinton
* Lars Spildo
* Magnus Børnes
* M. Høgåsen
* Magnus Jetne
* Magne Skodvin
* Mikjel Sørlie
* Nils Andreassen
* Nils Lavik
* Nils Sivertsen
* Nils Tveit
* Olav Brattegard
* Oddvar Bjørgum
* Ove Bakken
* Olav Dalgard
* Olav Eiklid
* Olav Grove
* Olav Holdhus
* Olav Hoprekstad
* Oskar Homme
* Olav Hatlemark
* Olaus Islandsmoen
* Ola Juvkam
* Olav Kolltveit
* Olav Karstad
* Olav Løkse
* Odd Midttun
* Olav O. Aukrust
* Odd Refsdal
* Oddvin Reisæter
* Ola Raknes
* Olav Sætre
* Odd Schøyen
* Olav Stedje
* Ola Straumsheim
* Olav Sundet
* Olav Torvund
* Odd Thorson
* Ola T. Lyngstad
* Per Anderson
* Per Fett
* Per Hånes
* P. A. Iversen
* Peder Kydland
* Pål K. Haugsjå
* Peter Kleppa
* Per Sira
* Peder Skånland
* Per Sæbø
* Per Tang
* Per Thorson
* Randi Asker
* Rigmor Frimannslund
* Ragnar Nordby
* Reidaar Svare
* Reidar Schau
* Reidulv Skjelstad
* Ragnar Ulstein
* Severin Eskeland
* Sigurd Eskeland
* Sigurd Einbu
* Stein Fossgard
* Sigvald Hasund
* Steinar Kyvik
* Sigurd Kolsrud
* Sigurd Kvåle
* Sigrid Løkse
* Svein Molaug
* Sverre Nygaard
* Svein Steinsnes
* Salve Solheim
* Sjur Tveito
* Torgrim Barding
* T. Bleken-Nilssen
* Torolf Gulliksen
* Trygve Natvig Aas
* Torvald Stokke
* Thor Skrindo
* Tora Sandal
* Thorstein Torsrud
* Vegard Sletten
* Wilheim Dietrichson
* Øystein Gaukstad
* Øystein Husås
* Øystein Vesaas
* Åse Gruda Skard
* Aamund Rudsar

## Inndeling av banda

Leksikonet er oppdatert fram mot trykkedatoen, som er trykt på kvart legg, til orientering for lesarane.  Inndelinga av banda er slik:

:**I. bandet**:  A - Bennett, trykt frå 21. juni 1948 til 17. oktober 1949
:**II. bandet**: Bennett, W.S. - Clodius, trykt frå 17. november 1949 til 25. mai 1951
:**III. bandet**: cloisonné - epigonane, trykt frå 22. juni 1951 til 4. juni 1952
:**IV. bandet**: epigrafikk - Fyresdal, trykt frå 8. august 1952 til 22. juli 1953
:**V. bandet**: Fyresdalen - heimearb., trykt frå 17. november 1953 til 17. august 1954
:**VI. bandet**: heimebr. - Jondal, trykt frå  15. desember 1954 til 10. oktober 1955
:**VII. bandet**: Jondalen - Lausitz, trykt frå 17. januar 1956 til 11. mars 1957
:**VIII. bandet**: lauskar - Norheimsund, trykt frå 1. august 1957 til 6. mai 1958
:**IX. bandet**: Norig - skuld, trykt frå 12. januar 1959 til 23. februar 1960
:**X. bandet**: Skuld - Åvik, trykt frå 15. desember 1964 til 27. juni 1966
:**Atlasband**

## Referansar

## Bakgrunnsstoff
* Om Norsk Allkunnebok i den digitale utstillinga ''All verdens kunnskap. Leksikon fra perm til skjerm'' hjå Nasjonalbiblioteket 

### ''Norsk Allkunnebok'' i digitalisert form hjå Nasjonalbiblioteket
: '''I.''' A - Bennett
: '''II.''' Bennett, W.S. - Clodius
: '''III.''' cloisonné - epigonane
: '''IV.''' epigrafikk - Fyresdal
: '''V.''' Fyresdalen - heimearb.
: '''VI.''' heimebr. - Jondal
: '''VII.''' Jondalen - Lausitz
: '''VIII.''' lauskar - Norheimsund
: '''IX.''' Norig - skuld
: '''X.''' Skuld - Åvik, tillegg og rettingar
: '''Atlas'''

### Søk i ''Norsk Allkunnebok''
* Band IX og X testversjon